अनिल कुमार जैन की कहानी- सबक
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई। चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा थाStory of Anil Kumar Jain - Lessons
शर्बरी सुबह घर के पास के पार्क में टहलने जा रही थी, जहां रोज़ की तरह उसकी मुलाक़ात विशी, पाखी और शन्मुखा से हुई।
चारों बतियाती हुई पार्क के चहलक़दमी के लिए बने पथ पर पहुंचीं और जैसा कि चारों ने नियम बना रखा था कि टहलते समय बातें नहीं करेंगे, चारों लगभग एक-सी गति से ख़ामोशी से चलने लगीं।
यकायक पाखी ने तीनों से कहा, ‘कालिंदी दीदी को क्या हो गया है? बड़ा अजीब बर्ताव किया कल उन्होंने।’
नियम के विरुद्ध विशी भी बोल पड़ी, ‘हां, कुछ चुपचुप-सी थीं। हमेशा कैसे खिलकर मिलती हैं, कल मुझे भी सीढ़ियों पर मिलीं, तो ज़रा-सा सिर हिलाकर मेरी हैलो का जवाब दिया और चली गईं।’
चारों अब रुककर बातें कर रही थीं।
शर्बरी ने कंधे उचकाते हुए कहा, ‘उनके घर में तो कोई है भी नहीं, अकेली रहती हैं, तबियत भी ठीक है, पूरी बिल्डिंग को जानती हैं, सारे बच्चे, बड़े, हम-सब उनसे मिलते-जुलते रहते हैं। फिर अचानक हमसे कतराने की वजह?’
तभी शन्मुखा ने जो कहा, उसे सुनकर वे तीनों चुप हो गईं, ‘तीन साल हो गए कालिंदी दीदी को यहां रहते हुए। वो हम सबको जानती हैं, पर हम कितना जानते हैं उन्हें, उनके सुख-दुख को? वो प्राइवेट फर्म में नौकरी करती हैं, बस इतना ही ना?’
इसके बाद चारों तक़रीबन समवयस स्त्रियां कालिंदी के बारे में अपनी सीमित जानकारी के चलते केवल अंदाज़े लगाने को विवश थीं।
क्या हो सकती थी हरदम ख़ुश रहने वाली कालिंदी की उदासी, चुप्पी की वजह?
शन्मुखा ही कालिंदी के सबसे क़रीब थी। उसके पैर अपने घर जाने के बजाय कालिंदी की ओर मुड़ गए।
गेट खुलते ही वो बड़े अधिकार से सोफ़े पर बैठ गई और बोली, ‘दीदी, आज तुम्हारे हाथ की चाय पीकर ही जाऊंगी। कालिंदी चाय चढ़ाकर चुपचाप किचन मे ही कुछ सोच रही थी।,
तभी पीछे से आकर शन्मुखा ने आकर कालिंदी के कंधे पर हाथ रखकर पूछा, ‘दीदी, कई दिनो से नोट कर रही हूं, तुम्हारे जीवन मे कुछ असामान्य-सा घट रहा है, प्लीज मुझे बताओ।’
कालिंदी ने टालते हुए कहा, ‘ऐसा कुछ नहीं है रे, तू तो बस छोटी-सी बात का बतंगड़ बना देती है।’ शन्मुखा ने कठोर स्वर मे कहा, ‘आपको मेरी सौगंध।’
अब कालिंदी की रुलाई फूट पड़ी। बोली, ‘ऑफिस में छंटनी और प्रमोशन का दौर चल रहा है। मैंनेजर इंटरव्यू के लिए ऑफिस छोड़, होटल मे बुला रहा है। मां-बाबूजी ने बहुत मना किया था इस प्राइवेट नौकरी के लिए लेकिन मैंने उनसे झगड़कर यहां अकेली बसने का ग़लत फ़ैसला लिया। आज अकेली स्त्री की कमज़ोरी का बहुत दर्द बहुत खल रहा है।’
शन्मुखा को सारा माजरा समझ आ गया। उसने कालिंदी को समझाया, ‘अब आपकी समस्या मेरी है।’
तुरंत शन्मुखा ने बाकी चारों सहेलियों को इकट्ठा किया और महिला आयोग के ऑफिस का रुख किया। आयोग की प्रेसिडेंट को सारा माजरा समझाया। प्रेसिडेंट ने तुरंत कंपनी के प्रमोटर को मैनेजर की करतूत बताई। प्रमोटर ने जब ऑफिस से जानकारी ली तो उसके विरुद्ध और भी शिकायतें मिली। प्रमोटर ने मैनेजर को बर्खास्त किया और कालिंदी का प्रमोशन का लेटर कालिंदी के घर पहुंचाया। कालिंदी अब खुश थी।